Kruger-sussies wys slag in WTA-toernooi | Netwerk24
Kruger-sussies wys slag in WTA-toernooi
Deur Johann de Jager 08 Oktober 2019 14:06
Die 14-jarige Isabella Kruger het gekwalifiseer vir ’n $25 000-toernooi in Lagos, Nigerië, om WTA-punte te verdien.
Isabella Kruger / Foto: Facebook
Sy speel in die eerste ronde van die hooftrekking teen Valeriya Strakhova, die eerste gekeurde van die Oekraïne.
Ousus Zoë (16) is ook vandeesweek daar in aksie.
Sy speel in die eerste ronde teen Tunisië se Chiraz Bechri.
Zoë het intussen, nadat sy verlede maand in die toernooi in Brno in die Tjeggiese Republiek gekwalifiseer het en haar eerste wedstryd teen die eerste gekeurde Maryna Chernyshova gewen het, met 41 plekke op die jongste wêreldranglys verbeter.
Sy is in die 670ste plek en steeds Suid-Afrika se naasbeste vrouespeler op die ranglys. Chanel Simmonds, in die 354ste plek, is Suid-Afrika se topvrou. Kruger het in April die 526ste plek beklee.
Meer oor: Tennis | Isabella Kruger | Wta